Боян Бойчев
Отречен

chitanka.info

Ето, аз вървя — глухи

Улици, тротоари и блокове,

Пада дъжд, а е сухо,

Изгубени есенни срокове.

Защо в очите е сухо?

Накъде ли съм се запътил?

Тихо е или глух съм.

Ах, тези тротоари безпътни!

Колко нелепо е всичко

И дните — безсмислени,

Искам да се затичам,

А съм така обезсилен.

Всичко, в което вярвал съм,

И вярвам — разстреляно е.

Живея като във сън

И изчезвам в безвремие.

Всичките представи — отречени,

Всички принципи — забранени,

И аз се чувствам обречен,

Пада дъждът уморено.

Ето, аз пропадам — пусти

Улици, тротоари и всичко.

Всички срокове са пропуснати,

Чезнат следи в безразличие.

2007 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.